EkBass/fiwiki-20250220-pages-articles huggingface dataset:
Nils Strömcrona

Nils Ström, vuodesta 1727 aateloituna Strömcrona (1664 Marstrand, Ruotsi – 24. tammikuuta 1740 Karlskrona Ruotsi) oli Ruotsin luotsitoimen johtaja, joka järjesti myös Suomen luotsitoimen ja kartoitti Suomen rannikkovedet. ==Henkilöhistoria== Strömcronan vanhemmat olivat varapormestari Thorved Nilsinpoika Ström ja Margareta Mattsintytär. Hänen puolisonsa vuodesta 1697 oli Lovisa Christina Anckarstierna (1661–1718). Strömcrona opiskeli ensin Kööpenhaminan yliopistossa ja vuodesta 1686 Lundin yliopistossa. Hän oli Karlskronan luotsi- eli merenkulkukoulun astronomian ja geometrian opettaja vuodesta 1691. Yliluutnantin arvon hän sai 1696. Luotsikapteeni ja samalla valtakunnan luotsitoimen johtaja Strömcrona oli vuodesta 1697, komentajaksi hänet ylennettiin 1717. Strömcrona oli johtanut 1699 Ruotsin länsirannikon kartoitusta Göteborgiin asti. Suuren Pohjan sodan päätyttyä Uudenkaupungin rauhaaan 1721 Strömcrona määrättiinn järjestämään Suomen luotsitoimi uudestaan Ruotsin valtakunnan periaatteiden mukaisesti ja samalla kartoittamaan Suomen rannikkovesiä. Ensin mainitun tehtävän Strömcrona teki aluksi itärajalta Ahvenanmaalle ja sitten Pohjanlahden molemmin puolin Vaasan korkeudelle asti. Samassa järjestyksessä Strömcrona kartoitti Suomen rannikkovedet, joiden mittaukset saatiin pääosin valmiiksi vuoteen 1727 mennessä. Strömcronan laatima suuri merikartasto Ruotsin merialualueista Skagerrakista aina Suomen- ja Pohjanlahdelle valmistui 1730-luvun lopussa, juuri ennen hänen kuolemaansa. Ruotsin luotsitoimen johtajana Strömcrona ehti toimia 43 vuotta. ==Julkaisuja== * General och åtskillige speciale Pass-Chartor öfwer hela Östersjön med Sinu Finnico och Bothnico samt Skager-rack, Cattigat och Belt, 1738 (näköispainos 1984) == Lähteet == ==Aiheesta muualla== * Luokka:Ruotsalaiset aateliset Luokka:Ruotsalaiset opettajat Luokka:Ruotsalaiset virkamiehet Luokka:Vuonna 1664 syntyneet Luokka:Vuonna 1740 kuolleet
Century Pacific Food

Century Pacific Food Inc. on filippiiniläinen ruokayhtiö, joka sijaitsee Pasigissa. Century Pacific Food on perustettu Century Canning Corporation -nimisenä 12. joulukuuta 1978. == Brändit == * 555 * Angel * Argentina * Birch Tree * Blue Bay * Century Quality * Century Tuna * Choco Hero * Coco Mama * Fresca * Goodest * Home Pride * Hunt's (lisenssin alla; Conagra Brands) * Kaffe de Oro * Ligo * Lucky 7 * Proteus * Shanghai * Swift * unCheese * unMeat * Vita Coco * Wow == Lähteet == == Aiheesta muualla == * Yrityksen kotisivut Luokka:Filippiiniläiset elintarvikeyhtiöt
Tšekin aluevaalit 2024

Tšekin aluevaalit 2024 järjestettiin 20. – 21. syyskuuta 2024. Vaaleissa valittiin kaikki 675 jäsentä maan 13 aluevaltuustoon. Ne järjestettiin samaan aikaan senaatin vaalien ensimmäisen kierroksen kanssa. Vaalien suurin voittaja oli ANO 2011, joka sai eniten ääniä kaikissa paitsi kolmessa läänissä. Tšekin piraattipuolueen johto erosi puolueen hävittyä 96 paikkaa 99:stä. == Tulokset == Puolue 2020 2024 Muutosta ANO 2011 178 292 114 Kansalaisdemokraattinen puolue 99 106 7 Pormestarit ja sitoutumattomat 69 73 4 KDU-ČSL 53 49 4 Böömin ja Määrin kommunistinen puolue 13 32 19 Vapaus ja suora demokratia 35 32 3 Liberecin alueen pormestarit 22 20 2 TOP 09 19 16 3 Sosiaalidemokratia 37 13 24 Právo Respekt Odbornost 0 7 7 Osobnosti pro kraj 0 6 6 Společně pro kraj 3 5 2 VÝCHODOČEŠI 3 4 1 LEPŠÍ SEVER 0 4 4 Nestraníci 1 3 2 Tšekin piraattipuolue 99 3 96 Starostové pro občany 2 3 1 Volba pro kraj 0 3 3 Česká strana národně sociální 0 2 2 Spojení demokraté - Sdružení nezávislých 0 2 2 ČSSD – Česká suverenita sociální demokracie 0 2 2 Zlín 21 0 2 2 Svobodní 0 1 1 Liberálně ekologická strana 0 1 1 PRO PLZEŇ 2 1 1 Hnutí SOL 1 1 0 Hradecký demokratický klub 3 1 2 Trikolora 1 1 0 Sdružení nezávislých kandidátů 1 – Starostové našeho kraje 3 0 3 Strana soukromníků České republiky 2 0 2 ÚSTECKÉ FÓRUM OBČANŮ 2 0 2 ProOlomouc 2 0 2 ProMOST 2 0 2 JsmePRO! 1 0 1 HLAS 1 0 1 Karlovaráci 3 0 3 Karlovaráci 3 0 3 SNK Evropští demokraté 5 0 5 JIHOČEŠI 2012 4 0 4 Vihreät 6 0 6 SNK Evropští demokraté 5 0 5 MÍSTNÍ HNUTÍ NEZÁVISLÝCH ZA HARMONICKÝ ROZVOJ OBCÍ A MĚST 4 0 4 == Äänestäminen == Aluevaalit järjestetään Tšekissä joka neljäs vuosi sen 13 alueessa (kraj). Poikkeuksena tästä on pääkaupunki Praha, jonka kaupunginvaltuusto vastaa samoista tehtävistä kuin aluevaltuustot. Valtuustot ovat kooltaan joko 45, 55 tai 65 jäsenisiä. Äänestysoikeus on jokaisella täysivaltaisella Tšekin kansalaisella, jolla on vakituinen asuinpaikka vaalipiirissään, ja joka on täyttänyt vähintään 18-vuotta toiseen vaalipäivään mennessä. Vankeusrangaistusta kärsivillä tai niillä, jotka ovat suorittaneet asepalveluksen ulkomailla, ei ole äänestysoikeutta. Samat vaatimukset koskevat myös ehdokkaita, mutta sillä erolla, että ehdokas ei voi toimia samanaikaisesti ministeriössä tai muussa valtakunnallisessa hallintoelimessä. Senaattori, kansanedustaja tai kunnanvaltuuston jäsen voi olla ehdolla myös aluevaaleissa. == Lähteet == == Aiheesta muualla == Luokka:Tšekin vaalit Luokka:Vuoden 2024 vaalit
Mestis-kausi 2024–2025

Kausi 2024–2025 on jääkiekon Mestiksen 25. kausi. Sarjassa pelaa 10 joukkuetta. Kooveelle ei myönnetty kaudeksi Mestis-lisenssiä taloudellisista syistä johtuen. Mestiksestä edellisen kauden päätteeksi pudonneen FPS:n tilalle ei suunnitellusti nostettu toista seuraa. == Joukkueet == Joukkue Kotikaupunki Areena Kapasiteetti Perustettu Mestikseen Päävalmentaja Kapteeni Hermes Kokkola Kokkolan jäähalli 4 200 1953 2015 ~~Simo Liukka~~ 27.10.2024 Juha-Matti Kemppainen Jeremi Wehmas Hokki Kajaani Kajaanin jäähalli 2 372 1968 2019 Antti Halonen Janne Jokinen IPK Iisalmi Kankaan jäähalli 1 358 1966 2016 Simo Karjalainen Samuel Timonen Jokerit Helsinki Helsingin jäähalli 8 200 1967 2023 ~~Tero Määttä~~ 16.9.2024 Risto Dufva Valtteri Filppula JoKP Joensuu PKS Areena 4 039 1953 2015 ~~Kasper Vuorinen~~ 9.2.2025 Mikko Rämö Patrick Isiguzo Ketterä Imatra OmaSp Areena 1 200 1957 2017 Janne Tuunanen Eetu Paasovaara KeuPa HT Keuruu Metsä-Multia Areena 900 1995 2014 Niko Raiskio Mikko Lahtinen Kiekko-Vantaa Vantaa Tikkurilan Areena 2 004 1994 2000 Jani Manninen Erkka Seppälä RoKi Rovaniemi Lappi Areena 3 500 1979 2015 ~~Sakari Salmela~~ 26.9.2024 Mikko Sirento-Manninen Antti Erkinjuntti TUTO Hockey Turku Rajupaja Areena 3 000 1929 1996 ~~Jonne Virtanen~~ 14.1.2025 Samuli Marjeta Jesse Vuorela == Runkosarja == Runkosarjassa pelataan 10 joukkueen viisinkertainen sarja eli 45 ottelua sekä yksinkertainen välisarja kahdessa viiden joukkueen lohkossa, yhteensä 49 ottelua. Runkosarjan päätyttyä kahdeksan parasta joukkuetta etenevät pudotuspeleihin ja kaksi viimeistä joukkuetta joutuvat karsintaan. === Sarjataulukko === TUTO Hockeylta vähennetty 6 pistettä lisenssiehtojen rikkomisesta. === Pistepörssi === # Pelaaja Joukkue Ottelut Maalit Syötöt Pisteet + - +/- 1\. Miku Ronkainen TUTO Hockey 42 16 29 45 35 36 -1 2\. Riku Tuomola Jokerit 41 11 29 40 56 10 +46 3\. Jeremi Tammela IPK 39 7 33 40 34 20 +14 4\. Valtteri Filppula Jokerit 38 13 26 39 35 12 +23 5\. Oliver Suni Hokki, Jokerit 38 6 33 39 37 23 +14 6\. Atte Karppinen Hermes 43 11 27 38 41 33 +8 7\. Karri Forsblom TUTO Hockey 41 15 22 37 31 31 0 8\. Okko Kangasniemi K-Vantaa 29 20 15 35 31 19 +12 9\. Jani Taskula JoKP 42 17 18 35 32 29 +3 10\. Veikka Halonen IPK 41 19 14 33 22 30 -8 === Maalivahtien torjuntapörssi === Maalivahti listataan, jos hän on pelannut vähintään 1/3 joukkueensa otteluista kauden aikana. # Pelaaja Joukkue Ottelut PO PM T PMK NP T% 1\. Henri Risikko Jokerit, TUTO Hockey 42 15 25 310 1,72 3 92,54 2\. Sisu Heikkeri Jokerit 41 28 40 494 1,44 7 92,51 3\. Zachary Stejskal Hokki 22 19 48 536 2,55 1 91,78 4\. Reima-Ville Roos Ketterä 42 23 46 509 2,02 2 91,71 5\. Faustas Nauseda KeuPa HT 29 19 46 491 2,53 2 91,43 == Lähteet == Luokka:Mestis-kaudet Luokka:Jääkiekkosarjojen kausi 2024–2025
Mika Helander

Mika Helander (s. 6.12.1967 Teerijärvi) on suomenruotsalainen yhteiskuntatieteilijä ja sosiologi. == Ura == Helander valmistui ylioppilaaksi vuonna 1986, valtiotieteen maisteriksi 1991 ja lisensiaatiksi 1998. Hän väitteli valtiotieteen tohtoriksi sosiologiasta Helsingin yliopistossa vuonna 2004. Helander on työskennellyt uransa aikana kahdeksassa eri yliopistossa, sekä Suomessa että ulkomailla. Hän on toiminut myös useissa luottamustehtävissä ja työskentelee tällä hetkellä sosiologian vanhempana yliopistonlehtorina Åbo Akademissa. Opetustyönsä ohella Helander tekee tutkimusta ja on erikoistunut ay-liikkeeseen, globalisaatioon sekä työelämään että työmarkkinoihin liittyviin kysymyksiin. Helander on tutkinut muun muassa työperäistä maahanmuuttoa, ulkomaisen tilapäistyövoiman kokemuksia suomalaisista työehdoista ja sosiaaliturvasta, maahanmuuttajien integroitumista ruotsinkielellä sekä ammattiliittojen globalisaatiostrategioita. Helander on kommentoinut työmarkkinauudistuksia, hallituksen työllisyyspolitiikkaa sekä lakko-oikeuksia useissa eri medioissa. == Teokset == * Going global. Ay-liikkeen menestysresepti globaalissa ajassa, (toimittanut). Jyväskylä: SoPhi/Minerva, 2008. ISBN 978-952-492-144-2. * Totta toinen puoli? : työperäisen maahanmuuton todelliset ja kuvitellut kipupisteet, (toimittanut). Helsinki: Svenska social- och kommunalhögskolan vid Helsingfors universitet, 2011. ISBN 9789521052224. * Palkka työstä. Ay-liike ja edunvalvonnan uudet muodot (toimittanut Mats Nylundin kanssa). Helsinki: Into kustannus, 2012. ISBN 978-952-264-121-2. * Kan vi stå till tjänst? : integration på svenska i Finland. Helsinki: Svenska kulturfonden, 2015. ISBN 978-951-9211-96-1. Verkkoversio selvityksestä, pdf * Työaikakirja, (toimittanut). Helsinki: Into Kustannus, 2017. ISBN 978-952-264-763-4. * Lagerspetz, Mikko; Helander, Hokka, Homanen, Lagerspetz, Olli; Luhtakallio, Melin, Suolinna, Toivonen: Westermarck-seura suomalaisessa sosiologiassa. Tampere: Vastapaino, 2024. ISBN 978-952-397-170-7. == Lähteet == Luokka:Vuonna 1967 syntyneet Luokka:Suomalaiset sosiologit Luokka:Suomalaiset yhteiskuntatieteilijät Luokka:Elävät henkilöt
Maastojuoksun Suomen-mestaruuskilpailut 1954

Maastojuoksun Suomen-mestaruuskilpailut 1954 käytiin 23. toukokuuta Mikkelissä. Kilpailujen järjestäjänä toimi Mikkelin Kilpa-Veikot. Erikoisuutena voi mainita, että ikämiesmestari Turun Urheiluliiton Kauko Hyppönen voitti pitkän matkan (10,2 km) mestarin Hannu Postin 10 sekunnilla. == Tulokset == Laji Kultaa Hopeaa Pronssia Miehet 5,1 km Olavi Rinteenpää, Helsingin Kisa-Veikot Rolf Haikkola, Helsingin Kisa-Veikot Mauno Kähkönen, Joensun Kataja joukkueet Rosenlewin Urheilijat -38 Urho Julin Toivo Pylväinen Ilmari Taipale Helsingin Kisa-Veikot Olavi Rinteenpää Rolf Haikkola Juhani Väisänen Joensun Kataja Mauno Kähkönen Unto Jaatinen Veikko Jääskeläinen Miehet 10,2 km Hannu Posti, Vuoksenniskan Urheilijat Pentti Karvonen, Porvoon Urheilijat Sakari Peltomäki, Mäntsälän Urheilijat joukkueet Porvoon Urheilijat Pentti Karvonen Tapani Kurki Reino Karvonen Turun Urheiluliitto Kauko Hyppönen Veikko Karvonen Unto Syysnummi Vuoksenniskan Urheilijat Hannu Posti Antti Viskari Jouko Talja == Lähteet == * Luokka:Maastojuoksun Suomen-mestaruuskilpailut Luokka:Vuoden 1954 yleisurheilu Luokka:Mikkelin urheilutapahtumat
Maastojuoksun Suomen-mestaruuskilpailut 1954 (syksy)

Maastojuoksun Suomen-mestaruuskilpailut 1954 syksyn osalta käytiin 24. lokakuuta Lohjalla Lohjanharjun maastossa. Kilpailujen järjestäjänä toimi Lohjan Urheilijat. == Tulokset == Laji Kultaa Hopeaa Pronssia Miehet 5,7 km Rolf Haikkola, Helsingin Kisa-Veikot Mauno Kähkönen, Joensuun Kataja Olavi Ylitalo, Kärkölän Kisa-Veikot joukkueet Joensuun Kataja Mauno Kähkönen Unto Jaatinen Veikko Jääskeläinen Helsingin Kisa-Veikot Matti Hyppönen M.Hämäläinen NN Mellunkylän Kontio O.Dahlström NN NN Miehet 10,2 km Aarne Ahlbom, Kaipolan Vire A.Aaltonen, Lahden Urheilijat Reino Karvonen, Porvoon Urheilijat joukkueet Turun Urheiluliitto Kauko Hyppönen Veikko Karvonen Unto Syysnummi Helsingin Poliisi-Voimailijat Eino Oksanen Eino Auvinen Vilho Manninen == Lähteet == * Luokka:Maastojuoksun Suomen-mestaruuskilpailut Luokka:Vuoden 1954 yleisurheilu Luokka:Lohjan urheilutapahtumat
Alexander Aminoff

Alexander Aminoff -nimisiä henkilöitä ovat olleet: * Alexander Aminoff (1811–1886), suomalainen eversti ja vapaaherra * Alexander Aminoff (1865–1918), suomalainen maanviljelysneuvos ja valtiopäivämies * Alexander Aminoff (1875–1959), suomalainen vapaaherra ja pankinjohtaja.
A. Lamminmäki

A. Lamminmäki on parkanolainen linja-autoyritys. Yritys toimii Parkanon lisäksi Kankaanpäässä ja lähikunnissa. Yritys on perustettu vuonna 1994. Yrityksen toimitusjohtajana on Jura Snåre, tätä ennen toimitusjohtajana oli Ari Lamminmäki.Yrityksen liikevaihto oli 3,79 miljoonaa euroa vuonna 2023. Vuonna 2023 yrityksellä oli 37 työntekijää. ==Toimitusjohtajat== * 1994-2023 Ari Lamminmäki * 2023- Jura Snåre ==Liikenne== Yrityksen toimialaan kuuluu tilausajoliikenne, seutuliikenne ja tärkeänä osana koulukuljetusliikenne. Yritys tekee myös matkoja erilaisiin matkakohteisiin. ==Lähteet== ==Aiheesta muualla== A. Lamminmäen kotisivu Luokka:Parkanon liikenne Luokka:Suomalaiset linja-autoyhtiöt
Kauko Hyppönen

Kauko Olavi Hyppönen (5. lokakuuta 1914 Säkkijärvi – 8. joulukuuta 2000 Marttila) oli suomalainen kestävyysjuoksija 1940-luvulta yli sotavuosien 1950-luvun puoliväliin. Kauko Hyppönen aloitti juoksijauransa välirauhan aikaan 1940. Sota katkaisi siinä vaiheessa juoksijanuran. Sotien jälkeen hän jatkoi sitä ja nousi 1940-luvun lopulla Turun Urheiluliiton (TuUL) 4 x 1 500 metrin viestijoukkueeseen. Ensimmäisen SM-mitalinsa hän saavutti TuUL- joukkueessa keväällä 1949 SM-maastoissa lyhyellä matkalla, kun TuUL-joukkue sijoittui 3:ksi. Hyppösen menestysvuodet olivat vasta hänen siirryttyä ikämiessarjaan 1950-luvun alussa. Hän saavutti ratajuoksuissa kaksi SM-hopeaa (1953, 1955) ja -pronssia (1954) 10 000 metrillä. Rataviesteissä hän oli vuoden 1954 TuUL:n SM-pronssia saavuttaneessa joukkueessa. Maastojuoksussa Hyppönen oli pitkällä matkalla (10-11 km) kärkisijoilla voittaen useana vuonna ikämiesten mestaruuden ja juosten vuonna 1954 paremman ajan kuin varsinaisen kisan voittaja. Ikämiestulokset huomioitiin kuitenkin joukkuetuloksiin, ja näin Hyppönen saavutti TuUL:n joukkueessa maastokultaa 1953 ja -hopeaa 1954. Vuosina 1951, 1955 ja 1956 hän TuUL:n 4:ksi sijoittuneessa joukkueessa. Kauko Hyppönen palveli sotien aikana 1939-1944 radisti-aliupseerina merivoimissa. Sotien jälkeen hän jatkoi työuraa edelleenkin merivoimissa työskennellen Turun Pansion laivastoasemalla radioaseman päällikkönä sotilasmestariksi ylennettynä. == Viitteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Suomalaiset toisen maailmansodan sotilaat Luokka:Vuonna 1914 syntyneet Luokka:Vuonna 2000 kuolleet
Mehdi Taremi

Mehdi Taremi (, s. 18. heinäkuuta 1992 Bushehr, Iran) on iranilainen jalkapalloilija, joka edustaa Italian Serie A:ssa pelaavaa Internazionalessa. Pelipaikaltaan Taremi on hyökkääjä. Hän pelaa myös Iranin jalkapallomaajoukkueessa. == Seurajoukkueessa == Taremi edusti vuosina 2014–2018 Iranin Pro Leaguen Persepolis FC:tä, jonka riveissä hän voitti liigamestaruuden kaudella 2016–2017 ja Iranin supercupin vuonna 2017. Vuodet 2018–2019 hän pelasi qatarilaisessa Al-Gharafassa. Kaudeksi 2019–2020 Taremi siirtyi Portugalin Primeira Ligan Rio Ave FC:hen, jossa hän teki ensimmäisellä kaudellaan 30 ottelussa 18 maalia, voittaen sarjan maalikuninkuuden. Vain yhden Rio Avessa vietetyn kauden jälkeen Taremi siirtyi saman sarjan suurseura FC Porton riveihin. Ensimmäisellä kaudellaan seurassa Taremi pelasi ensimmäiset ottelunsa Mestarien liigassa ja teki Primeira Ligassa 16 maalia 30 ottelussa. Porton riveissä Taremi voitti toistamiseen Primeira Ligan maalikuninkuuden kaudella 2022–2023 sekä liigamestaruuden kaudella 2021–2022. Neljän kauden aikana hän pelasi Porton paidassa 122 sarjaottelua, tehden niissä 64 maalia. Kesäkuun 2024 siirtoikkunassa Taremi siirtyi Italian Serie A:n hallitsevan mestarin, Internazionale Milanon riveihin. == Maajoukkueessa == Taremi pelasi ensimmäisen ottelunsa Iranin jalkapallomaajoukkueessa vuonna 2015. Avausmaali syntyi myöhemmin samana vuonna Guamin verkkoon. Taremi edusti maataan vuoden 2018 MM-kilpailuissa Venäjällä, jossa hän epäonnistui hyvässä maalintekopaikassa alkulohkon viimeisessä ottelussa Portugalia vastaan.https://www.sbnation.com/soccer/2018/6/25/17503416/iran-world-cup- portugal-spain-mehdi-taremi Maali olisi vienyt Iranin 16 parhaan joukkoon. Vuoden 2022 MM-kilpailuissa Qatarissa Taremi onnistui maalinteossa kahdesti Englantia vastaan. == Saavutukset == === Seurajoukkueessa === * Persianlahti Pro League: 2016–2017 * Iranin supercup: 2017 * Qatar Stars League: 2018–2019 * Primeira Liga: 2021–2022 * Portugalin cup: 2021–2022, 2022–2023, 2023–2024 * Portugalin liigacup: 2022–2023 * Supertaça Cândido de Oliveira: 2020, 2022 === Maajoukkueessa === * CAFA Nations Cup: 2023 === Henkilökohtainen === * Iranin vuoden jalkapalloilija: 2016, 2017 * Persianlahti Pro Leaguen paras maalintekijä: 2015–2016, 2016–2017 * Primeira Ligan paras maalintekijä: 2019–2020, 2022–2023 == Lähteet == Luokka:Iranilaiset jalkapalloilijat Luokka:Vuonna 1992 syntyneet Luokka:Elävät henkilöt
Aaron Heino

Aaron Heino (s. 1977, Pori) on kuvanveistäjä, joka tunnetaan teostensa omaperäisestä, tunnistettavasta tyylistä, jossa pitkälle abstrahoidut muodot yhdistyvät karheisiin veistospintoihin ja kiiltäviin automaaleihin. Hänen teoksensa ovat viimeisteltyjä, elegantteja ja usein myös hauskoja. Aaron Heino opiskeli ensin Taidekoulu Maassa, josta siirtyi Lahden taideinstituuttiin, josta valmistui vuonna 2006. Hänen ensimmäiset yhteisnäyttelynsä olivat vuonna 2016 Karkkilassa ja Somerolla. Vuonna 2019 Heinolle myönnettiin Suomen taideakatemian palkinto, johon liittyi yksityisnäyttely Emmassa ja taiteilijajulkaisu. Aaron Heinon teoksia on muun muassa Gösta Serlachiuksen, Wihurin, Nelimarkan säätiön ja Lähivakuutuksen kokoelmissa, yksityiskokoelmissa sekä Suomen valtion ja Porin ja Lahden kaupunkien kokoelmissa. == Teosten ominaisuuksia == Timo Valjakan mukaan Aaron Heinon eräs taiteen piirre on se, että sillä ei ole juuri mitään tekemistä sen rationaalisen juonteen kanssa, joka on hallinnut modernia kuvanveistoa runsaat sata vuotta ja ulottuu pronssipatsaista minimalismin mykkiin kuutioihin. Heino edustaa modernismin toista laitaa, surrealismin alitajuntaa kutittelevia muotoja ja populaarikulttuurin karamellivärejä. Aaron Heino hakee muotoihinsa ideoita eloperäisestä maailmasta. Riihimäellä 2024 paljastetun veistoksen One of a kind teoksen työnimi on ”Ihan kuin yksi meistä”. Heino piirteli alkujaan sitruunaa, jota hän vaihe vaiheelta pilkkoi ja josta poisti hedelmälihaa. Teoksessa jäljelle jäänyt kuori ja kalvot ovat selvästi havaittavissa. Veistoksen toinen puoli on sileä, ja kimaltaa valossa vähän. Toinen puoli on käsitelty karkeaksi. == Julkisia teoksia == * Situated, Akaa, 2013 * Aistikas (yhdessä Kirsi Kaulasen kanssa), Porvoo 2015. * One of a Kind (työnimi Ihan kuin yksi meistä), Riihimäki 2024. == Kuvia julkisista teoksista == One of a Kind, Riihimäki 2024 Tiedosto:One of a Kind-2024-09-11 19-09-20.jpg Tiedosto:One of a Kind-2024-09-11 19-09-44.jpg Tiedosto:One of a Kind-2024-09-11 19-11-40.jpg Tiedosto:One of a Kind-2024-09-11 19-10-33.jpg Tiedosto:One of a Kind-2024-09-11 19-23-00.jpg == Lähteet == Luokka:Suomalaiset kuvanveistäjät Luokka:Vuonna 1977 syntyneet Luokka:Elävät henkilöt
Max Dauphin

Max Dauphin (1977–2024) oli luxemburgilainen taidemaalari.Luxembourg painter Max Dauphin passes away at 47 RTL 7.9.2024, viitattu 13.9.2024 Max Dauphin Reuter Bausch Art Gallery, viitattu 13.9.2024 Dauphin piti omia näyttelyitään Luxemburgissa, Saksassa, Italiassa, Yhdysvalloissa, Mongoliassa ja Senegalissa. Hän osallistui ryhmänäyttelyihin Luxemburgissa, Belgiassa, Isossa-Britanniassa, Libanonissa ja Italiassa. Dauphin osallistui usein vuosittaiseen Luxembourg Art Week -tapahtumaan. Hän oli merkittävä luovan Bamhaus-kollektiivin edustaja. Dauphin sai tuomariston erikoismaininnan vuoden 2009 Frankofonisissa kisoissa Beirutissa. Hän työskenteli vuosien ajan ulkomailla, kunnes palasi Luxemburgiin. Dauphin oli naimisissa ja hänellä oli kaksi lasta. Hän kuoli tapaturmaisesti 47-vuotiaana. == Lähteet == Luokka:Luxemburgilaiset taiteilijat Luokka:Vuonna 1977 syntyneet Luokka:Vuonna 2024 kuolleet
Sarah Ashton-Cirillo

Sarah Ashton-Cirillo (s. 9. heinäkuuta 1977 Florida) on yhdysvaltalainen toimittaja ja sotilas.Ievgen Matiushenko, Sarah Ashton-Cirillo, American journalist turned Ukraine Army Sergeant Ukrinform 9.4.2024, viitattu 13.9.2024 Maryna Pohorilko, Russians threw a tantrum over the American transgender woman in the ranks of the AFU: who is Sarah Ashton-Cirillo and what she really does. Obozrevatel 3.8.2023, viitattu 13.9.2024 Ashton-Cirillo muutti Las Vegasiin vuonna 2004. Hän työskenteli kiinteistöanalyytikkona ja viestintäjohtajana ennen ryhtymistään toimittajaksi. Vuonna 2015 Ashton-Cirillo matkusti syyrialaisten pakolaisten leireille Turkkiin. Hän kuvaili kokemuksiaan kirjassaan Along the Paths of Tears. Ashton-Cirillo on transnainen ja aloitti sukupuolenkorjausprosessin vuonna 2019. Hän lähti Ukrainaan viikko Venäjän suurhyökkäyksen alun jälkeen vuonna 2022 kuvaamaan sodan tapahtumia. Hän vietti yli puolen vuoden ajan Harkovassa ja meni sitten värväyskeskukseen Kiovaan. Ashton-Cirillo aloitti työskentelyn Ukrainan aluepuolustusjoukkojen kenttälääkinnässä vuonna 2022 ja eteni kersantiksi. Ashton-Cirillo on saavuttanut näkyvyyttä informaatiosotaan osallistumisella Ukrainan puolella. Hänestä tuli Ukrainaa puolustavien taistelijoiden virallinen puhehenkilö. Ukrainan varapuolustusministerinä toimineen Hanna Maljarin mukaan Ashton- Cirillo on kertonut sodan tapahtumista laajalle yhdysvaltalaiselle yleisölle. Pelkästään Twitterissä 25. kesäkuuta – 23. heinäkuuta 2023 hänen julkaisunsa tavoittivat 28,3 miljoonaa käyttäjää. Venäjä on retoriikassaan Ashton-Cirilloa vastaan käyttänyt homofobista retoriikkaa, mikä on kasvattanut hänen yleisöään. Margarita Simonjan ja Olga Skabejeva ovat suoneet hänelle huomattavaa huomiota. Ashton-Cirillon mukaan Venäjän valeuutiset on sivuutettava, koska työ kaikkien huhujen kumoamiseksi on hänen mukaansa tuloksetonta. Ashton-Cirillo haavoittui rintamalla 23. helmikuuta 2023. Hän menetti osan käsivarrestaan ja hänen kasvonsa arpeutuivat pysyvästi. Ashton- Cirillo sai Ukrainalta kultaisen ristin tunnustukseksi palveluksestaan. Venäjä pitää häntä terroristina, mutta hän on arvostellut Venäjää epäonnistuneeksi valtioksi ja terroristivaltioksi. == Lähteet == Luokka:Yhdysvaltalaiset toimittajat Luokka:Yhdysvaltalaiset sotilaat Luokka:Vuonna 1977 syntyneet Luokka:Elävät henkilöt
Les Cabannes (Ariège)

Les Cabannes (oksitaaniksi: Las Cabanas) on kunta Ranskan eteläosassa Ariègen departementissa Oksitanian alueella. Se sijaitsee Ariègejoen varrella, noin 27 kilometriä Foix'n kaupungista etelään. Kunnan keskustassa oleva Saint- Martialin kirkko on nimetty Martial Limogesilaisen mukaan. Les Cabannes on portti Plateau de Beillen tasangolle. Tasanko on 1 800 metrin korkeudessa, ja siellä on talvisin hyvät olosuhteet murtomaahiihtoon. ==Lähteet== ==Aiheesta muualla== Luokka:Ariègen kunnat
Les Cabannes

Les Cabannes voi tarkoittaa seuraavia: == Maantiede == * Les Cabannes, kunta Ariègen departementissa Ranskassa * Les Cabannes, kunta Tarnin departementissa Ranskassa
Opaalilasi

Opaalilasi eli maitolasi on läpikuultava, yleensä valkea lasilaatu. Lasissa on valoa sirottavia aineksia, jolloin väritön lasi samenee läpikuultavan valkeaksi. Sisustuslasituksissa nimeä "maitolasi" käytetään myös maitomaisen valkeaksi hiekkapuhaltamalla tai happokäsittelyllä himmennetystä tasolasista. ==Periaate== Opaalilasissa lasimatriisiin on seostettu hiukkasia, joiden taitekerroin poikkeaa huomattavasti lasin taitekertoimesta. Tämä sirottaa valoa. Hiukkasten koko, tiheys ja jakautuminen määrää kokonaisvaikutelman, joka voi vaihdella lievästä himmeydestä läpinäkymättömään valkoiseen. Maitomaisen vaikutelman saavuttamiseen käytetään mm. fosfaatteja, luutuhkaa, tinadioksidia, arsenikkia sekä antimoniyhdisteitä. Samoja ainesosia käytetään myös lasitteissa, joita voidaan pitää opaalilasin erikoistapauksena. ==Historia== Opaalilasia valmistettiin ensiksi Venetsiassa 1500-luvulla, missä sitä valmistettiin useissa värisävyissä. Valkoinen opaalilasi tuli erityisen suosituksi kuningatar Viktorian aikana, jolloin sitä käytettiin posliinin halvempana korvikkeena. Nimitys "maitolasi" on peräisin 1800-luvulta. Maitolasia on käytetty muun muassa koriste-esineisiin ja tarjoiluastioihin, kellotauluihin, valaisinten kupuihin, sekä läpinäkymättömiin mutta valoa sisään päästäviin ovilaseihin ja ikkunoihin. ==Lähteet== Luokka:Lasi
Jackson Hinkle

Jackson Hinkle on yhdysvaltalainen politiikan kommentaattori. Hän edustaa MAGA-kommunismiksi kutsumaansa aatesuuntausta.Kartta paljastaa somen ”superlevittäjät”, joista moni pelaa Putinin pussiin 12.9.2024, viitattu 13.9.2024Eddie Kim, What the Hell Is MAGACommunism? Vice 17.10.2022, viitattu 13.9.2024 Hinkle varttui San Clementessä Etelä-Kaliforniassa. Hän oli teini- ikäisenä mukana perustamassa ympäristöjärjestöä ja toista järjestöä, joka kannusti nuoria asettumaan ehdokkaiksi vaaleissa. Teen Vogue nimesi hänet johtavaksi nuoreksi ympäristönsuojelijaksi, ja Reader's Digest sisällytti hänet innoittavien lasten listaansa. Hinkle valmistui high schoolista vuonna 2018.Steven Lee Myers, Tiffany Hsu, Riding Rage Over Israel to Online Prominence The New York Times 11.4.2024, viitattu 13.9.2024 Myöhemmin hän on vastustanut kokemaansa globalismin uhkaa ja puolustanut Vladimir Putinia tämän vuonna 2022 aloittamassa suurhyökkäyksessä Ukrainaan. Hinkle kutsuttiin esiintymään muun muassa One America News Networkiin ja Tucker Carlsonin ohjelmaan. Hän on pitänyt vasemmisto–oikeisto-akselia suhteellisen vähämerkityksellisenä ja arvostellut demokraattien kannattajia taantumuksellisuudesta. Hinkle on osallistunut MAGA-liikkeen kampanjointiin.Charlie Duffield, Russian beauty queen flaunts her VIP lifestyle in America as she moves to the US Mirror 5.11.2023, viitattu 13.9.2024 Gazan sodan (2023) alettua 7. lokakuuta 2023 Hinklen seuraajamäärä Twitterissä kasvoi kuudessa kuukaudessa 417 000:sta 2,5 miljoonaan. Hän on vastustanut Israelin toimia sodassa. Watchdog-järjestöt ovat arvostelleet hänen kommenttejaan antisemitismistä. Hinkle on toiminut Putinin, Xi Jinpingin, Ali Khamenein ja jemeniläisen huthi-liikkeen puolestapuhujana. The New York Timesin mukaan hän on toiminnassaan käyttänyt manipuloituja kuvia, ja Yle on syyttänyt häntä disinformaation ja salaliittoteorioiden levittämisestä. Yle on pitänyt häntä yhtenä sosiaalisen median suuren näkyvyyden saavuttavista niin kutsutuista superlevittäjistä. Hinkle on poistettu Instagramista, Youtubesta ja Twitchistä. Hän on julkaissut säännöllistä podcastia Rumblessa. Vuonna 2023 Hinkle meni kihloihin Miss Venäjäksi valitun Anna Linnikovan kanssa. Vuonna 2024 hän vieraili Venäjällä ja Kiinassa hallinnoille läheisten järjestöjen kutsumana. Hinkle nautti päivällisen Sergei Lavrovin kanssa ja esiintyi valtiojohtoisten televisiokanavien lähetyksissä. Venäläiset ja jemeniläiset tiedotusvälineet ovat pitäneet häntä toimittajana.US journalist exposes Netanyahu's lies over Palestinian killing children Yemen News Agency 15.10.2023, viitattu 13.9.2024 Journalist Hinkle agrees with Carlson that Moscow is cleaner and safer than US cities Tass 13.2.2024, viitattu 13.9.2024 == Lähteet == Luokka:Yhdysvaltalaiset kansalaisaktivistit Luokka:Yhdysvaltalaiset kommunistit Luokka:Vuonna 1999 syntyneet Luokka:Elävät henkilöt
Richard Shirreff

Sir Alexander Richard David Shirreff KCB CBE (s. 1955 Kenia) on brittiläinen kenraali ja kirjailija.Gen. Sir Alexander Richard David Shirreff Geneva Centre for Security Policy, viitattu 13.9.2024 General Sir Richard Shirreff KCB CBE confirmed as keynote speaker for Mourant Trusts and Private Wealth Forums 2024 Mourant 4.6.2024, viitattu 13.9.2024 Shirreff kävi koulua Oundle Schoolissa ja opiskeli nykyajan historiaa Oxfordin yliopiston Exeter Collegessa. Hän palveli Persianlahden sodassa ja myöhemmin Irakin sodassa. Hän myös komensi monikansallista prikaatia Kosovossa.Kenraali Richard Shirreff: Suomi on kovan luokan vahvistus Natolle Kouvolan turvallisuus 5.9.2024, viitattu 13.9.2024 Shirreff eteni Natossa neljän tähden kenraaliksi. Hän oli Naton Euroopan- joukkojen apulaiskomentaja vuosina 2011–2014. Hän vetäytyi aktiivisesta palveluksesta vuonna 2014 ja perusti vuonna 2016 konsultointiyhtiö Strategia Worldwiden. Shirreff julkaisi vuonna 2016 romaanin 2017: War with Russia – An Urgent Warning from Senior Military Command. Kirja pääsi The Sunday Timesin bestseller-listalle ja tuli käännetyksi kahdeksalle kielelle. Shirreff on naimisissa ja hänellä on kaksi lasta. == Lähteet == Luokka:Brittiläiset kenraalit Luokka:Brittiläiset kirjailijat Luokka:Vuonna 1955 syntyneet Luokka:Elävät henkilöt
Korpirannan tuulivoimalaitos

Korpirannan tuulivoimalaitos on Etelä-Pohjanmaalla Lapuan Jouttikallion tuulivoimapuiston yhteydessä sijaitseva tuulivoimalaitos, jonka kapasiteetti on 4,2 megawattia. Voimalan omistaa ja sitä operoi Kyyttö Energy Oy . Energiaviraston voimalaitosrekisterissä voimalaa kutsutaan tunnuksella LW Jouttikallio. == Yleistä == Tuulivoimalaitos sijaitsee kuusi kilometriä Lapuan kirkolta eteläkaakkoon Kivimäen lakialueella. Alue on metsämaata, jonka mäki näkyy länsipuolella avautuvaan Nurmonjoen viljeltyyn jokilaaksoon. Aivan tuulivoimalan pohjoispuolella sijaitsee kuuden tuulivoimalaitoksen Jouttikallion tuulivoimapuiston. Jokilaaksossa kulkee valtatie 19, josta tulee metsäalueelle Suokon suuntainen kylätie. Kylätieltä haarautuu voimalalle huoltotie. Tuulivoimalaitos on saksalaisen Enerconin valmistama E141-malli, jonka napakorkeus on 135 metriä , tuuliturbiinin halkaisija 141 metriä, ja jonka kapasiteetti on 4,2 megawattia. Voimala sijaitsee 82 metrin korkeudella mpy. == Historiaa == Voimalaitoksen pohjoispuolelle valmistui joulukuussa 2016 Jouttikallion tuulivoimapuisto. Samaan aikaan niiden eteläpuolelle suunniteltiin vielä yhtä tuulivoimalaitosta. Sitä varten perustettiin Korpiranta Oy, joka rekisteröitiin maaliskuussa 2015. Sen sähkötariffioikeudet siirrettiin Kyyttö Energy Oy:lle, joka rekisteröitiin toukokuussa 2015 , ja josta oli tullut hankkeen uusi omistajayhtiö . Energiavirastolta oli voimalaitoksen sähkönsiirron kiintiöpäätöstä haettu marraskuussa 2016 ensin Korpiranta Oy:lle ja sitten siitä oli tehty siirtopäätös Kyyttö Energy Oy:lle elokuussa 2017. Kyyttö Energy hyväksyttiin syöttötariffijärjestelmään joulukuussa 2017 ja syöttötariffia on maksettu yhtiölle tammikuusta 2019 lähtien. Suvic Oy ilmoitti sivuillansa marraskuussa 2017 tehneensä tuulivoimalalle perustukset. Tuulivoimala pystytettiin vielä samana vuonna. == Uutiset == Turun Energia ilmoitti syyskuussa 2017, että se sopi ostavansa kaiken Koskenkylän tuulivoimalaitoksen ja Korpirannan tuulivoimapuiston tuottaman sähköenergian kokonaan itselleen. == Katso myös == * Luettelo Suomen tuulivoimaloista == Lähteet == Luokka:Suomen tuulivoimapuistot Luokka:Lapuan rakennukset ja rakennelmat
Rookery Building

Rookery Building tai The Rookery on Daniel Burnhamin ja John Wellborn Rootin suunnittelema ja vuosina 1886–1888 rakennettu Chicagon South LaSalle Streetillä sijaitseva 11-kerroksinen toimistorakennus. Se on Chicagon vanhimpia pilvenpiirtäjiä. Rookerya voi pitää siirtymäkauden rakennuksena. Sen julkisivuissa on käytetty perinteistä muurattua kantavaa seinää, mutta sisärakenteissa on käytetty teräspylväitä ja takorautapalkkeja.Bach 1980, s. 8 Rakennuksen sydän on avara valopiha, jota ympäröivät toimistotilat. Kahdessa alimmassa kerroksessa on atrium, jonka yläpuolella on suuri lasikatto, josta luonnonvalo lankeaa alas. Katettua aulaa ympäröivät tyylikkäät liiketilat. Frank Lloyd Wright muotoili atriumin uuteen uskoon vuonna 1905, ja tilassa on useita Wrightille tyypillisiä tyylipiirteitä. Arkkitehti William Eugene Drummond lisäsi aulatiloihin vuonna 1931 art deco -vaikutteita. Rakennuksen julkisivu on yhdistelmä voimaa ja siroutta. Julkisivun pylväiden ja raskaiden kivimuurien voimakas kontrasti sekä massiivisten seinien ja suurten ikkunoiden yhdistelmä luovat vahvan vaikutelman. Vuonna 1970 The Rookery lisättiin National Register of Historic Places -rekisteriin eli se on historiallisesti merkittävä suojelukohde. Vuonna 1972 Chicagon kaupunki nimesi The Rookeryn kaupungin viralliseksi maamerkiksi (Chicago Landmark). ===Kuvagalleria=== Kuva:1891 Rookery building.jpg|Rookery vuonna 1891 Kuva:Chicago rookery escalier face.jpg| Rookeryn atrium Kuva:Atrium, Rookery Building, LaSalle Street and Adams Street, Chicago, IL - 52901199331.jpg|Atriumin toisen kerroksen ylätasolle johtavat kaksoisportaat. Kuva:Rookery Building, LaSalle Street and Adams Street, Chicago, IL - 52900631247.jpg|Rookery Building vuonna 2022 == Lähteet == * Ira J. Bach: Chicago’s Famous Buildings. Third Edition, Revised and Enlarged, 1980. The University of Chicago Press. ISBN 0-226-03395-3-1 === Viitteet === Luokka:Chicagon toimistorakennukset Luokka:Chicagon pilvenpiirtäjät Luokka:National Register of Historic Places -kohteet Chicagossa
Frankon piiri

Frankon piiri () on yksi Ukrainan Lvivin kaupungin kuudesta hallinnollisesta alueesta (kaupunkipiiristä). Lvivin keskustan lounaispuolella sijaitsevan piirin pinta-ala on 11,2 neliökilometriä ja väkiluku 156 284 (2021). Piiri on perustettu 15. huhtikuuta 1973. Nimenä oli aluksi Neuvostopiiri (). Ukrainan korkein neuvosto uudelleennimesi piirin nykynimelleen 3. helmikuuta 1993 kirjailija Ivan Frankon mukaan. Kaupunkipiirin naapureina ovat lännessä ja luoteessa Rautatien piiri, koillisessa vanhan kaupungin sisältävä Halytšin piiri sekä idässä Syh’ivin piiri. Eteläpuolella on Lvivin kaupunkihromadan (Lvivin kaupungin) ulkopuolista Lvivin piiriä, Sokilnykyn hromadan aluetta. Kaupunkipiirin alueella sijaitsee muun muassa: * asuinalueita: Bohdanivka, Kastelnivka, Kulparkiv, Novyi Svit, Vulka * Ukrainan kansallinen metsäyliopisto (, lyhennys NLTU Ukrajiny) * Sosnowskin palatsi (arkkitehti Józef Sosnowskin (Юзеф Сосновський) mukaan, 1901) * Piskovijärven puisto (Парк Піскові Озера) 103 Chuprynky Street, Lviv (07).jpg|Ukrainan kansallista metsäyliopistoa. Привокзальный рынок львов.jpg|Pryvokzalnyi rynok. Church of St. Clement the Pope in Lviv.jpg|Pyhän Klemensin kirkko. 46-101-1919 Lviv Chuprinki 52 008.jpg|Sosnowskin palatsi. Парк Піскові Озера (Львів)-1.JPG|Piskovijärven puistoa. LvivAkvapark03.JPG|Lvivin vesipuistoa (Akvapark). Frankivskyi District, Lviv, Lviv Oblast, Ukraine - panoramio (67).jpg|Kerrostaloja kaupunkipiirin eteläosassa. ==Lähteet== ==Aiheesta muualla== * Frankon piirin rajat Open Street Map -kartalla (OSM) (openstreetmap.org) Luokka:Lvivin piirit
Kino Konepaja

Kino Konepaja on vuonna 2024 perustettu elokuvateatteri Vallilan kaupunginosassa Helsingissä. Se on rakennettu entiseen junahalliin Pasilan konepajalle. Kino Konepajan sisustukseen on haettu tunnelmaa New Yorkin pienistä kortteli­teattereista, ja teatteria onkin kutsuttu yhdeksi Helsingin ”korttelikinoista”. Teatterin yhteydessä toimii myös baari. Ohjelmisto keskittyy nykyelokuviin. ==Lähteet== ==Aiheesta muualla== * Kotisivut Luokka:Helsingin elokuvateatterit Luokka:Vallila
Gulenin kirkko

Gulenin kirkko () on Gulenin kunnassa Norjassa sijaitseva puinen pitkäkirkko vuodelta 1863. ==Kuvia== Gulen kirke.3.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Gulen
Brekken kirkko

Brekken kirkko () on Gulenin kunnassa Norjassa sijaitseva puinen pitkäkirkko vuodelta 1862. ==Lähteet== ==Aiheesta muualla== Luokka:Norjan puukirkot Luokka:Gulen
Desert 400 2010

Desert 400 2010 oli V8 Supercars -kauden 2010 toinen osakilpailu, joka ajettiin 25.–27. helmikuuta Bahrain International Circuitin moottoriradalla Bahrainissa. Tämä oli ensimmäinen kerta kun, V8 Supercars käytti kilpailussa Grand Prix Circuit -rataa aiemman Paddock Circuitin sijaan, jota käytettiin vuosina 2006–2008. == Katso myös == * Aasian GP2 Bahrainin Grand Prix 2010 Luokka:Vuoden 2010 moottoriurheilu Luokka:Bahrainin moottoriurheilu
Mjømnan kirkko

Mjømnan kirkko () on Gulenin kunnassa Norjassa sijaitseva puinen pitkäkirkko vuodelta 1901. ==Lähteet== ==Aiheesta muualla== Luokka:Norjan puukirkot Luokka:Gulen
Junatien metrosilta

Junatien metrosilta on vuonna 1972 valmistunut 482 metriä pitkä silta Helsingin Kalasatamassa. Se on Helsingin metron pisin silta, ja se sijaitsee Kalasataman metroaseman ja Sörnäisten metroaseman välillä. Silta ylittää muun muassa Sörnäisten rantatien. Nimensä silta on saanut sen eteläpuolisesta Junatiestä, vilkkaasti liikennöidystä pääyhteydestä, johon myös kuuluu Sörnäisten rantatien ylittävä siltaosuus. Vuonna 2024 tehdyssä kuntotutkimuksessa sillan todettiin vaativan joko kunnostusta tai uusimista. Varotoimenpiteenä metroliikenteen nopeutta sillalla päätettiin rajoittaa, ja lisäksi sillalle asennettiin muun muassa terästukia. Pääkaupunkiseudun Kaupunkiliikenne suunnittelee sillan laajempaa korjausta tai uusimista. == Katso myös == * Kipparlahden metrosilta ==Lähteet== == Aiheesta muualla == Luokka:Suomen rautatiesillat Luokka:Helsingin sillat Luokka:Helsingin metro Luokka:Kalasatama
Byrknesøyn kappeli

Byrknesøyn kappeli () on Gulenin kunnassa Norjassa sijaitseva puukirkko vuodelta 1972. ==Lähteet== ==Aiheesta muualla== Luokka:Norjan puukirkot Luokka:Gulen
Åmmeberg

Åmmeberg on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 443 asukasta vuonna 2016. ==Lähteet== ==Aiheesta muualla== Luokka:Ruotsin taajamat Luokka:Askersundin kunta
Zinkgruvan

Zinkgruvan on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 316 asukasta vuonna 2016. Zinkgruvan on saanut nimensä siellä sijaitsevasta sinkkikaivoksesta. ==Lähteet== ==Aiheesta muualla== Luokka:Ruotsin taajamat Luokka:Askersundin kunta
Rönneshytta

Rönneshytta on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 279 asukasta vuonna 2016. ==Lähteet== ==Aiheesta muualla== Luokka:Ruotsin taajamat Luokka:Askersundin kunta
Hammar (Askersund)

Hammar on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 267 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Askersundin kunta
Luettelo Anthony Hopkinsin saamista palkinnoista ja ehdokkuuksista

Tämä on luettelo Anthony Hopkinsin saamista palkinnoista ja ehdokkuuksista. == Elokuva-, televisio- ja teatteripalkinnot == === Oscar-palkinnot === Vuosi Kategoria Työ Tulos Lähde 1991 Paras miespääosa Uhrilampaat 1993 Paras miespääosa Pitkän päivän ilta 1995 Paras miespääosa Nixon 1997 Paras miessivuosa Amistad 2019 Paras miessivuosa Kaksi paavia 2020 Paras miespääosa Isä === Golden Globe -palkinnot === Vuosi Kategoria Työ Tulos Lähde 1978 Paras miespääosa draamaelokuvassa Lumous 1988 Paras miespääosa minisarjassa tai televisioelokuvassa Kymmenes mies 1991 Paras miespääosa draamaelokuvassa Uhrilampaat 1993 Paras miespääosa draamaelokuvassa Pitkän päivän ilta 1995 Paras miespääosa draamaelokuvassa Nixon 1997 Paras miessivuosa Amistad 2019 Paras miessivuosa Kaksi paavia 2020 Paras miespääosa draamaelokuvassa Isä === Bafta-palkinnot === Vuosi Kategoria Työ Tulos Lähde 1968 Paras miessivuosa Leijona talvella 1970 Paras miesnäyttelijä The Great Inimitable Mr. Dickens Biography Play for Today Play of the Month 1972 Paras miesnäyttelijä Sota ja rauha 1978 Paras miespääosa Lumous 1991 Paras miespääosa Uhrilampaat 1993 Paras miespääosa Pitkän päivän ilta 1993 Paras miespääosa Varjojen maat 2019 Paras miessivuosa Kaksi paavia 2020 Paras miespääosa Isä === Screen Actors Guild -palkinnot === Vuosi Kategoria Työ Tulos Lähde 1995 Paras miespääosa Nixon 1995 Paras näyttelijäkokoonpano Nixon 1997 Paras miessivuosa Amistad 2006 Paras näyttelijäkokoonpano Bobby 2016 Paras näyttelijäkokoonpano draamasarjassa Westworld 2018 Paras miesnäyttelijä televisioelokuvassa tai minisarjassa Kuningas Lear 2020 Paras miespääosa Isä === Critics’ Choice -palkinnot === Vuosi Kategoria Työ Tulos Lähde 1997 Paras miessivuosa Amistad 2006 Paras näyttelijäkokoonpano Bobby 2019 Paras miessivuosa Kaksi paavia 2020 Paras miespääosa Isä === Primetime Emmy -palkinnot === Vuosi Kategoria Työ Tulos Lähde 1976 Paras miespääosa minisarjassa tai televisioelokuvassa Lindberghin tapaus 1981 Paras miespääosa minisarjassa tai televisioelokuvassa Bunkkeri 1982 Paras miespääosa minisarjassa tai televisioelokuvassa Notre Damen kellonsoittaja 1989 Paras miessivuosa minisarjassa tai televisioelokuvassa Suuret toiveet 2016 Paras miespääosa draamasarjassa Westworld 2021 Paras kertoja Mythic Quest === Olivier-palkinnot === Vuosi Kategoria Työ Tulos Lähde 1985 Paras saavutus Totuus 1985 Paras miespääosa näytelmässä Totuus == Kunnianosoituksia == * Kunniaritarikunta Brittiläisen imperiumin ritarikunnan myöntämä komentajan (CBE) kunniamerkki ja arvonimi (1987) * Ritariksi (Knight Bachelor) aatelointi (arvonimenä Sir, 1993) * Tähti elo­kuva­urasta Hollywood Walk of Famelle osoitteeseen 6801 Hollywood Boulevard (2003) * Cecil B. DeMille -palkinto (2006) * Bafta Academy Fellowship (2008) == Katso myös == * Anthony Hopkinsin filmografia ja teatteriesiintymiset == Lähteet == == Aiheesta muualla == * Luokka:Luettelot näyttelijöistä
Olshammar

Olshammar on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 238 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Askersundin kunta
Desert 400

Desert 400 oli V8 Supercars moottorikilpailutapahtuma, joka pidettiin Bahrain International Circuitilla, Bahrainissa. Kilpailu ajettiin vuosina 2006–2008 ja 2010. ==Voittajat== Kausi Kuljettaja Talli Auto Raportti 2006 Jason Bright Ford Performance Racing Ford BF Falcon Raportti 2007 Mark Winterbottom Ford Performance Racing Ford BF Falcon Raportti 2008 Jamie Whincup Triple Eight Race Engineering Ford BF Falcon Raportti 2010 Jamie Whincup Triple Eight Race Engineering Holden VE Commodore Raportti Luokka:Bahrainin moottoriurheilu
Fredrik Adolf

Fredrik Adolf (18. heinäkuuta 1750 Drottningholmin linna, Ruotsi – 12. joulukuuta 1803 Montpellier, Ranska) oli Ruotsin kuninkaan Aadolf Fredrikin ja Loviisa Ulriikan nuorin poika. Fredrik Adolf oli äitinsä suosikkilapsi ja hänellä oli melko huonot välit isoveljeensä Kustaahan, mutta hän osallistui silti vallankaappaukseen vuonna 1772. Tämän jälkeen hänet nimitettiin Itä- Götanmaan herttuaksi ja hän sai henkilökohtaiseen käyttöönsä Tullgarnin linnan. Fredrik Adolfilla oli useita naissuhteita, muun muassa näyttelijä Sophie Hagmanin kanssa, joka asettui hänen kanssaan Tullgarniin. Suhde isoveljeen kärsi entisestään, kun Fredrik Adolf asettui Loviisa Ulriikan ja siskonsa Sofia Albertinan puolelle kiistassa, joka koski Kustaan ja Sofia Magdalenan avioitumista ja huhuja kruununperijä Kustaa Aadolfin alkuunpanosta. Kustaa III:n sodassa veljesten välit menivät lopullisesti poikki, kun Suursaaren taistelussa vuonna 1788 kenraaliadjutantti Salomon von Rajalin kieltäytyi Kustaan antamiin ohjeisin vedoten tottelemasta hänen käskyään lähettää kaleereja avustamaan Kaarle-herttuan johtamaa laivastoa. Sitten Kustaa lähetytti Fredrik Adolfin sotarintamalta takaisin Loviisan varuskuntaan, mistä hän raivostui ja erosi armeijasta. Hän alkoi myös kutsua veljeään Tyranniksi. Fredrik Adolfin terveys heikentyi 1790-luvun alussa, ja samalla hän ajautui holtittoman taloudenpitonsa vuoksi rahavaikeuksiin. Hän kuoli vuonna 1803 Ranskan Montpellierissä, minne hän oli matkustanut hoitamaan terveyttään. Hänet on haudattu Riddarholmin kirkkoon. ==Kuvia== Coronet of Frederick Adolph of Sweden & subsequent Princes 2014.jpg|Kruunu, jota Fredrik Adolf käytti isoveljensä Kustaa III:n kruunajaisissa. Gustav III, King of Sweden, and his brothers.jpg|Fredrik Adolf ja hänen veljensä Kustaa III ja Kaarle-herttua (Kaarle XIII). ==Lähteet== ==Aiheesta muualla== Luokka:Ruotsin prinssit Luokka:Vuonna 1750 syntyneet Luokka:Vuonna 1803 kuolleet
Behšahr

Behšahr () eli entinen Ašraf on kaupunki Iranin Māzandarānissa. ==Maantiede== Behšahr sijaitsee Iranin Māzandarānin keskiosan itäosassa jonkin matkaa sisämahan Kaspianmeren rannikosta. Noin 55 kilometriä Behšahrista itään sijaitsee Sārī ja 70 kilometriä länteen Gorgān. Elburs kohoaa kaupungin eteläpuolella. ==Historia== Behšahr on suhteellisen uusi kaupunki. Paikkakunta tunnettiin alkujaan nimellä Ḵarkūrān. Abbas I perusti varsinaisen kaupungin vuosina 1612–1613. Paikka oli hallitsijan kesänviettopaikka, jonne rakennettiin palatseja. Paikka tuli tuolloin tunnetuksi nimellä Ašraf. Persiaa hallinneiden safavidien vallan luhistuessa Ašrafin merkitys väheni ja 1700-luvulla alue kärsi sisällissotien tuhoista. Seutua hävittivät esimerkiksi turkmeenit, afgaanit ja zandit. Nadir Šahin valtakaudella seudusta tuli lähes kokonaan asumaton. Qajarien-dynastian hallitsija Agha Muhammad jälleenrakennutti paikkakuntaa vuodesta 1779 alkaen, mutta sen kasvu jäi vähäiseksi. Vuonna 1826 koko kaupunki käsitti noin 500 taloa. Reza Šah alkoi rakennuttaa kaupunkia nykymuodossaan vuoden 1930 jälkeen. Samalla se sai nykyisen nimensä Behšahr. Trans-Iranin rautatien rakentamisen yhteydessä alueesta kehitettiin maatalouden keskusta ja Behšahrista tuli puuvillaan liittyvän teollisuuden keskus. ==Talous== Behšahr on oman alueensa teollisuuden keskus. Kaupungissa on esimerkiksi tekstiiliteollisuutta. ==Lähteet== Luokka:Iranin kaupungit Luokka:Māzandarān
Miika Pehkonen

Miika Emil Jeremias Pehkonen (s. 31. joulukuuta 2002, Lahti) on suomalainen juontaja ja mediapersoona. Hän on tullut tunnetuksi erityisesti juontotyöstään Ylen Summeri-ohjelmassa. Pehkonen on lisäksi työskennellyt eri tuotantoyhtiöiden palveluksessa niin esiintyjänä kuin kameran takana. == Lähteet == Luokka:Vuonna 2002 syntyneet Luokka:Suomalaiset juontajat Luokka:Elävät henkilöt
Norsk Fengsels- og Friomsorgsforbund

Norsk Fengsels- og Friomsorgsforbund (lyh. NFF) on norjalainen vankeinhoidon parissa työskentelevien ammattiliitto, joka kuuluu keskusjärjestö LO:hon. Se on perustettu vuonna 1918 ja sillä oli noin 3 500 jäsentä vuonna 2023. ==Lähteet== ==Aiheesta muualla== Luokka:Norjalaiset ammattiliitot Luokka:Vankeinhoito
Niilo Suihko

Niilo Suihko (5. syyskuuta 1912 Helsinki – 8. heinäkuuta 1973 Helsinki) oli suomalainen konservaattori, konservoinnin kehittäjä ja taidemaalari. ==Henkilöhistoria== Suihkon vanhemmat olivat lääkäri Eemil S. Suihko ja Hellin Könönen ja puoliso vuodesta 1947 sairaanhoitaja Helmi Emilia Korhonen. Suihko tuli ylioppilaaksi Turun reaalilyseosta 1931, opiskeli Suomen Taideyhdistyksen piirustuskoulussa 1931–1934 ja 1936 sekä harjoitti konservointiopintoja taidekonservaattori Oskari Niemen yksityisateljeessa 1944–1945 ja Ateneumin taidemuseon konservaattorin Johannes Gebhardin johdolla 1946–1947. Suihko oli Suomen taideakatemian vt. konservaattori 1948–1953 ja konservaattori 1952–1971. Suomen Taideakatemian koulun materiaaliopin opettajana Suihko toimi 1948–1971. Taidemaalarina Suihko osallistui yhteisnäyttelyihin 1939, 1945, 1946 ja 1950. Suihko kehitti merkittävästi konservointimenetelmiä ja hankki ja otti käyttöön konservointia varten uusia laitteita kuten röntgenkoneen. Hän suunnitteli henkilökohtaisesti Ateneumin ensimmäisen konservointipöydän. Konservointimenetelmiin hän perehtyi myös useilla ulkomaan opintomatkoillaan ja muun muassa Pohjoismaisen konservaattoriliiton yhteistyöllä. Toimiessaan opettajana ja opetuksen kehittäjänä, samoin kuin monilla museo- ja koulutuskäynneillään Suihko jakoi konservoinnin osaamista Suomessa erittäin laajasti. ==Julkaisuja== * Om värmbordstekniken av tavlor målade på duk, 1960 * Om röntgenbilder av parketerade tavlor, 1962 * En metod att reparera tavlor med plast, 1968 == Lähteet == ==Aiheesta muualla== * Luokka:Suomalaiset taidemaalarit Luokka:Konservaattorit Luokka:Suomalaiset opettajat Luokka:Vuonna 1912 syntyneet Luokka:Vuonna 1973 kuolleet
Nicolás González

Nicolás González voi tarkoittaa seuraavia henkilöitä: * Nicolás González Casares, espanjalainen poliitikko, Euroopan parlamentin jäsen * Nicolás González Gutíerrez (s. 1997), chileläinen pyöräilijä * Daniel Nicolás González Álvarez (s. 1997), uruguaylainen jalkapalloilija * Nicolás Iván "Nico" González (s. 1998), argentiinalainen jalkapalloilija * Nicolás "Nico" González Iglesias (s. 2002), espanjalainen jalkapalloilija